OpenLLM-France/wikimedia huggingface dataset:
# Elbe (Washington)

Elbe és una concentració de població designada pel cens dels Estats Units a l'estat de Washington. Segons el cens del 2000 tenia 21 habitants.

## Demografia

Segons el cens del 2000, Elbe tenia 21 habitants, 10 habitatges, i 7 famílies. La densitat de població era de 270,3 habitants per km².
Dels 10 habitatges en un 30% hi vivien nens de menys de 18 anys, en un 40% hi vivien parelles casades, en un 40% dones solteres, i en un 30% no eren unitats familiars. En el 30% dels habitatges hi vivien persones soles el 30% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,57.
Per edats la població es repartia de la següent manera: un 28,6% tenia menys de 18 anys, un 0% entre 18 i 24, un 23,8% entre 25 i 44, un 9,5% de 45 a 60 i un 38,1% 65 anys o més.
L'edat mediana era de 45 anys. Per cada 100 dones de 18 o més anys hi havia 200 homes.
La renda mediana per habitatge era de 13.750 $ i la renda mediana per família de 0 $. Els homes tenien una renda mediana de 0 $ mentre que les dones 0 $. La renda per capita de la població era de 13.863 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elbe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Elbe». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Biwabik

Biwabik és una població dels Estats Units a l'estat de Minnesota. Segons el cens del 2000 tenia 954 habitants.

## Demografia

Segons el cens del 2000, Biwabik tenia 954 habitants, 454 habitatges, i 266 famílies. La densitat de població era de 77,2 habitants per km².
Dels 454 habitatges en un 25,1% hi vivien nens de menys de 18 anys, en un 44,1% hi vivien parelles casades, en un 9,5% dones solteres, i en un 41,4% no eren unitats familiars. En el 37% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,69.
Per edats la població es repartia de la següent manera: un 20,8% tenia menys de 18 anys, un 7,1% entre 18 i 24, un 26,6% entre 25 i 44, un 25,4% de 45 a 60 i un 20,1% 65 anys o més.
L'edat mediana era de 42 anys. Per cada 100 dones de 18 o més anys hi havia 90,9 homes.
La renda mediana per habitatge era de 28.359 $ i la renda mediana per família de 37.386 $. Els homes tenien una renda mediana de 41.250 $ mentre que les dones 21.136 $. La renda per capita de la població era de 16.182 $. Entorn de l'11,7% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Biwabik». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Biwabik». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# José Izquierdo Mena

José Heriberto Izquierdo Mena (xoˈse isˈkjeɾðo; 7 de juliol de 1992) és un futbolista professional colombià que juga de volant esquerre pel Brighton & Hove Albion FC anglés i per l'equip nacional colombià.

## Referències

* ↑ «2018 FIFA World Cup Russia: List of players: Colombia» (PDF) p. 5. FIFA, 10-06-2018. Arxivat de l'original el 2018-06-19. [Consulta: 11 juny 2018].
* ↑ «José Izquierdo: Overview». Premier League. [Consulta: 26 novembre 2017].
# Comas

«Comas» té aquests significats:
* Districte de Comas, districte de la Província de Lima, Perú
* Foneria Comas, fàbrica al Raval de Barcelona
* Casa-fàbrica Miquel Comas, fàbrica al Raval de Barcelona
* Biografies:
** Primer cognom:
*** Andreu Comas Morro (Santa Maria del Camí, 1935 - 2007), pastor i xeremier mallorquí
*** Antoni Comas i Ruano (Barcelona, 1961), tenor català
*** Antoni Comas i Balldellou (Barcelona, 1934), economista i polític català
*** Daniel Comas i Riera (1981, Gavà), ciclista
*** Jaume Comas i Jo (Manresa, 1892 - Najac, 1966), sindicalista i dirigent socialista català
*** Jaume Comas i Font (Premià de Mar, 1974), jugador de bàsquet
*** Joan Comas i Basagañas (Terrassa, 1936), polític, empresari i professor mercantil català
*** Josep Comas i Solà (Barcelona, 1868 - 1937), astrònom i divulgador científic català
*** Manel Comas i Hortet, entrenador de bàsquet català
*** Margarida Comas i Camps (Alaior, 1892 - Exeter, 1973), biòloga, pedagoga i professora universitària
*** Maria Dolors Comas d'Argemir i Cendra (Barcelona, 1951) política catalana
*** Pere Comas i Duran (Cardedeu, 1915 - 2004), mestre d'escola, historiador i meteoròleg
*** Pere Comas i Calvet (Berga, 1892 - Panamà 1969), polític català
*** Vicent Comas (València, 1811 - Jerusalem, 1894), sacerdot i músic
** Segon cognom:
*** Albert Rocas Comas (Palafrugell, 1982) jugador d'handbol del FC Barcelona
*** Baldomer Ortoneda i Comas (Cambrils, 1906 – Arlington, 1985), sacerdot jesuïta
*** Bartomeu Trias i Comas, empresari i polític català, pare de Carles Trias Bertran
*** Emili Casademont i Comas (Girona, 1936) periodista i escriptor
*** Jaume Vilà i Comas (L'Armentera, 1917 – L'Escala, 1977), instrumentista de trompeta i compositor de sardanes
*** Jaume Almera i Comas (Vilassar de Mar, 1845 - Barcelona, 1919), geòleg i paleontòleg català
*** Joan Morell i Comas (Pineda de Mar, 1962), polític català
*** Montserrat Alavedra i Comas (Terrassa, 1946 - Barcelona, 1991), soprano catalana
*** Montserrat Surroca i Comas (Caldes de Malavella, 1974), advocada i política catalana
*** Marc Taxonera i Comas, monjo benedictí de l'abadia de Montserrat
# Talia

«Talia (Thalia)» té aquests significats:
* Talia (Càrite), la més gran de les tres Càrites o Gràcies
* Talia (musa), una de les muses, la vuitena per ordre de naixença
* Talia (nimfa), nimfa de la muntanya Etna, a Sicília, filla d'Hefest
* Talia (nereida), una de les cinquanta nereides filles de Nereu
* Teatre Talia, diversos teatres
* (23) Talia, asteroide
* Thalia, gènere de plantes de la família de les marantàcies
* Thalía (Ciutat de Mèxic, 26 d'agost de 1971), actriu i empresària mexicana
# Els mals pastors

Els mals pastors (en francès, Les Mauvais Bergers) és un drama tràgic, en cinc actes, de Octave Mirbeau, estrenat al Théâtre de la Renaissance de París, el 15 de desembre de 1897, amb Sarah Bernhardt i Lucien Guitry interpretant els protagonistes, Madeleine i Jean Roule.
Es considera una de les obres més significatives, juntament amb Un enemic del poble i Els teixidors, del repertori universal preferit del teatre anarquista al tombant del segle xix al xx. L'autor no va quedar satisfet amb el fet de mostrar el patiment dels obrers en un teatre burgès, amb públic majoritàriament burgès que venia vestit d'etiqueta, i just després d'aquesta obra va començar a lluitar per un teatre popular a l'abast de tothom.

## Tema

El tema és semblant al de Germinal, la novel·la d'Émile Zola: una vaga obrera aixafada sagnantment. Al final tots els obrers són morts, entre ells la pasionaria Madeleine, embarassada, i amb ella desapareix l'esperança. En l'esperit del fi de segle Els mals pastors és una obra negra, pessimista, on tot naufraga: al final, triomfen la injustícia, la desesperació i la mort.

## Argument

Aquesta obra explica la història d'una vaga obrera inicialment instigada per un anarquista que es fa dir Jean Roule. Jean coneixerà la jove proletària Madeleine, esdevindran amants i ella quedarà embarassada. Per altra banda, Robert, el fill de l'intransigent patró, Hargand, a mesura que el conflicte creix es posa de part dels obrers, i arriba a tallar la relació amb el pare. Al final el patró demana ajuda al govern, que intervé amb les tropes militars i mata tots els vaguistes, incloent Jean, Madeleine i Robert.

## Referències

* ↑ Foguet i Boreu, Francesc. Teatre, guerra i revolució. Barcelona: L'Abadia de Montserrat, 2005. ISBN 9788484157236.
* ↑ Mirbeau, Octave «Un mot personnel» (en francès). Le Journal, 19-12-1897.
* ↑ Michel, Pierre. «Les Mauvais bergers». A: Dictionnaire Octave Mirbeau (en francès).

## Bibliografia

* Els mals pastors. Traducció: Felip Cortiella i Ignasi J. Sardà. Barcelona: L'Avenç, 1902, p. 179p.
* Michel, Pierre. «Préface». A: Octave Mirbeau, oeuvre complète (pdf) (en francès).
# Melville (Louisiana)

Melville és una població dels Estats Units a l'estat de Louisiana. Segons el cens del 2000 tenia 1.376 habitants.

## Demografia

Segons el cens del 2000, Melville tenia 1.376 habitants, 542 habitatges, i 363 famílies. La densitat de població era de 425 habitants/km².
Dels 542 habitatges en un 32,3% hi vivien nens de menys de 18 anys, en un 40,6% hi vivien parelles casades, en un 20,8% dones solteres, i en un 33% no eren unitats familiars. En el 31% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,9% tenia menys de 18 anys, un 8,9% entre 18 i 24, un 24,3% entre 25 i 44, un 23,2% de 45 a 60 i un 13,7% 65 anys o més.
L'edat mediana era de 35 anys. Per cada 100 dones de 18 o més anys hi havia 76,2 homes.
La renda mediana per habitatge era de 18.487 $ i la renda mediana per família de 20.625 $. Els homes tenien una renda mediana de 22.083 $ mentre que les dones 15.833 $. La renda per capita de la població era de 8.881 $. Entorn del 35,6% de les famílies i el 40,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Melville». American Fact Finder. Oficina del Cens dels Estats Units, 12-01-2010.
# Biwer

Biwer (luxemburguès Biwer) és una comuna i vila a l'est de Luxemburg, que forma part del cantó de Grevenmacher. Comprèn les viles de Biwer (amb Breinert), Boudler, Brouch, Hagelsdorf, Wecker i Weydig.

## Població

| Nacionalitat | Població | % |
| luxemburguesos | 1.113 | 74,60% |
| Forasters | 379 | 25,40% |
| - portuguesos | 83 | 5,56% |
| - francesos | 23 | 1,54% |
| - italians | 17 | 1,14% |
| - belgues | 11 | 0,74% |
| - alemanys | 73 | 4,89% |
| - iugoslaus | 85 | 5,70% |
| - altres | 87 | 5,83% |

## Evolució demogràfica

| Any | Població |
| 15/02/2001 | 1.492 |
| 01/01/2002 | 1.500 |
| 01/01/2003 | 1.543 |
| 01/01/2004 | 1.588 |
| 01/01/2005 | 1.618 |
# Queruscs

Els queruscs (cherusci en llatí, Χέρουσκοι en grec antic) eren un poble germànic, veïns dels quades, que habitaven el territori entre el Weser (Visurgis) i l'Elba (Albis). Van ser la tribu germànica més important durant el període romà. Fins i tot Juli Cèsar els menciona, i compara la seva importància amb la dels sueus. El seu territori, que és difícil de delimitar amb exactitud, ja que els antics no distingien entre els queruscs i els seus aliats propers, anava des del riu Weser (on vivien els cats) fins a l'Elba (on vivien els sèmnons i els silinges) i des de Melibocus al nord (on vivien els camavis i longobards), fins al país dels hermundurs (al sud).
Els queruscs, en temps de Cèsar, eren aliats de Roma, però després de les primeres campanyes i establiments romans a l'interior de Germània, quan algunes tribus van acceptar sotmetre's als romans, una part dels queruscs, comandats per Armini, es van revoltar i es van confederar amb altres pobles germànics. El desastre de Publi Quintili Varus al bosc de Teutoburg l'any 9 va fer molta impressió a Roma, perquè tres àguiles romanes van caure en mans dels germànics. Posteriorment, les incursions romanes en territori querusc dirigides per Germànic Cèsar, no van aconseguir gairebé res, fins que l'any 16 l'exèrcit romà va derrotar els queruscs a Idistavisus Campus. La frontera de l'imperi va quedar establerta al Rin i els queruscs van quedar definitivament fora del procés de conquesta romà.
Malgrat els enfrontaments, durant molts anys del segle i van ser aliats de Roma, que els va imposar un rei anomenat Itàlic, nebot d'Armini i fill de Flavi (germà d'Armini). Itàlic va ser destituït, però els longobards, els seus veïns del nord, el van tornar a posar al tron. Al segle ii, prosseguia l'aliança amb Roma, i quan el rei Cariomer (Chariomer) va ser destituït pels cats, els queruscs van invocar sense èxit l'ajuda imperial. Les discòrdies civils entre els queruscs van provocar que passessin a dependre dels cats i des de llavors van ser un poble menor i així els anomena Claudi Ptolemeu, encara que és possible que altres tribus que Ptolemeu menciona a la seva zona fossin branques dels queruscs amb noms diferents.
El poble dels queruscs va conservar la seva independència fins que, en algun moment, van ser sotmesos pels francs i es van integrar en la seva confederació al segle iv.

## Referències

* ↑ Smith, William (ed.). «Cherusci». Dictionary of Greek and Roman Geography (1854). [Consulta: 2 agost 2021].
# Colibrí de collar porpra

El colibrí de collar porpra (Myrtis fanny) és una espècie d'ocell de la subfamília dels troquilins (Trochilinae) dins la família dels troquílids (Trochilidae) que habita boscos àrids de les terres baixes i muntanyes fins als 3000 m, del sud-oest i sud-est de l'Equador i oest del Perú. És l'única espècie del gènere Myrtis L. Reichenbach, 1854.
# TPI

TPI té els següents significats:
* Tribunal Penal Internacional
* Triosa fosfat isomerasa
* Turbo Propulsion International
# Luca Barlocco

Luca Barlocco (Merate, 20 de febrer de 1995) és un futbolista Italià, que juga com a lateral esquerre al L.R. Vicenza Virtus.

## Trajectòria
### Inicis

Luca Barlocco va nàixer en Merate el 20 de febrer de 1995. Va començar jugant per a l'Atalanta.

## Enllaços externs

* Fitxa del jugador a la web oficial del L.R. VICENZA VIRTUS Arxivat 2020-04-12 a Wayback Machine.
# Font de l'eterna joventut

La font de l'eterna joventut és un indret mitològic que representa una font (a vegades un llac), les aigües de la qual atorguen joventut o immortalitat a qui en beu. Poden tenir un efecte permanent o que s'ha de renovar, segons les versions de la llegenda. Si bé el mite va sorgir a l'Antiga Grècia, es va popularitzar durant el Renaixement com a motiu literari i artístic (tal com es veu a El jardí de les delícies) i ha perdurat fins a l'època contemporània.
Heròdot la situa entre els etíops. El Roman d'Alexandre medieval, que ficcionalitza les gestes d'Alexandre el Gran, es fa ressò de la seva existència i, per la seva popularitat, va impulsar diverses exploracions per trobar la font, com per exemple la de Juan Ponce de León (fet apòcrif). Es lliga també a les aventures del preste Joan i amb el Paradís bíblic.
La font ha esdevingut una icona de la cultura popular que apareix en videojocs, llibres de fantasia i pel·lícules, com per exemple a la novel·la Les aventures del cavaller Kosmas de Joan Perucho o Pirates of the Caribbean: On Stranger Tides.

## Referències

* ↑ Peck, Douglas T. "Misconceptions and Myths Related to the Fountain of Youth and Juan Ponce de Leon's 1513 Exploration Voyage"
# San José de Carrasco

San José de Carrasco és un balneari del sud de l'Uruguai ubicat al departament de Canelones. Forma part de la Ciudad de la Costa des de 1994.

## Geografia

San José de Carrasco es troba al sud del departament de Canelones, al sector 37. Al sud té platges sobre el Riu de la Plata; a l'est limita amb Lagomar, i a l'oest amb el balneari de Shangrilá.
El balneari s'ubica aproximadament al km 20 de la Ruta Interbalneària.

## Població

D'acord amb les dades del cens de 2004, San José de Carrasco tenia una població aproximada de 6.886 habitants.
| Any | Població |
| 1963 | 998 |
| 1975 | 2.591 |
| 1985 | 3.967 |
| 1996 | 6.068 |
| 2004 | 6.886 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 20 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2013-11-13 a Wayback Machine. (DOC)

## Enllaços externs

* Mapa de San José de Carrasco (PDF; 158 kB)
# Biencourt-sur-Orge

Biencourt-sur-Orge és un municipi francès situat al departament del Mosa i a la regió del Gran Est. L'any 2007 tenia 154 habitants.

## Demografia
### Població

El 2007 la població de fet de Biencourt-sur-Orge era de 154 persones. Hi havia 68 famílies, de les quals 24 eren unipersonals (16 homes vivint sols i 8 dones vivint soles), 24 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 74 habitatges, 66 eren l'habitatge principal de la família, 5 eren segones residències i 2 estaven desocupats. 64 eren cases i 9 eren apartaments. Dels 66 habitatges principals, 51 estaven ocupats pels seus propietaris, 11 estaven llogats i ocupats pels llogaters i 4 estaven cedits a títol gratuït; 2 tenien una cambra, 3 en tenien dues, 10 en tenien tres, 16 en tenien quatre i 35 en tenien cinc o més. 38 habitatges disposaven pel capbaix d'una plaça de pàrquing. A 24 habitatges hi havia un automòbil i a 31 n'hi havia dos o més.

## Economia

El 2007 la població en edat de treballar era de 99 persones, 80 eren actives i 19 eren inactives. De les 80 persones actives 69 estaven ocupades (39 homes i 30 dones) i 11 estaven aturades (7 homes i 4 dones). De les 19 persones inactives 5 estaven jubilades, 10 estaven estudiant i 4 estaven classificades com a «altres inactius».

### Ingressos

El 2009 a Biencourt-sur-Orge hi havia 58 unitats fiscals que integraven 133 persones, la mediana anual d'ingressos fiscals per persona era de 16.663 €.

### Activitats econòmiques

Dels 4 establiments que hi havia el 2007, 2 eren d'empreses extractives, 1 d'una empresa alimentària i 1 d'una entitat de l'administració pública.
L'únic servei als particulars que hi havia el 2009 era un restaurant.
L'any 2000 a Biencourt-sur-Orge hi havia 10 explotacions agrícoles que ocupaven un total de 735 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Biencourt-sur-Orge a l'INSEE.
* Évolution et structure de la population Fitxa amb el detall de dades de Biencourt-sur-Orge a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Querétaro (municipi)

Querétaro és un municipi de l'estat de Querétaro (Mèxic). Santiago de Querétaro és el cap de municipi i principal centre de població d'aquesta municipalitat. Aquest municipi és a la part sud de l'estat de Querétaro. Limita al nord amb els municipis de El Marqués, al sud amb Corregidora, a l'oest amb l'estat de Guanajuato i a l'est amb Huimilpan.

## Referències

* ↑ Monografia municipal de Querétaro Arxivat 2018-09-08 a Wayback Machine.INAFED, 2015. (castellà)

## Vegeu també

* Municipis de Querétaro
# Club de Fútbol Villanovense

El Club de Futbol Villanovense és un club de futbol d'Espanya de la ciutat de Villanueva de la Serena a Extremadura. Va ser fundat el 1992 a Villanueva de la Serena i actualment juga al Grup IV de la Segona Divisió B d'Espanya. Ha jugat 2 temporades a Segona B quedant en el 19 º lloc i 10 temporades a Tercera Divisió quedant 1 vegada campió.

## Uniforme

* Uniforme titular: Samarreta Verd, Pantaló Blanc, Mitges Verdes.
* Uniforme alternatiu: Samarreta Blau marí i Blau celeste, Pantalons blau marí, Mitges Blaves.
* Patrocinador: Marca Extremadura.
* Marca Esportiva: Patrick

## Estadi

* Nom: Municipal Villanovense.
* Capacitat: 2.500 espectadors.
* Inauguració: --
* Dimensions: 100 x 67

## Dades del club

* Adreça: Avenida de los Deportes s/n, 06700 Villanueva de la Serena
* Telèfon: 924 84 09 08
* Socis: 1100 aprox.

## Dades històriques

* Temporades a 1 ª: 0
* Temporades en 2a: 0
* Temporades a 2 ª B: 9
* Temporades en 3a: 10 temporades | Campió: 1 | Subcampió: 1
* Millor posició a la lliga: 19è (2a B)
* Pitjor posició a la lliga:

## Palmarès

* Lligues: 2 Lliga (3a Divisió)
* Copes: No té títols.

## Enllaços externs

* http://www.villanovense.es
# Teorema de Viviani

El Teorema de Viviani, pel matemàtic italià Vincenzo Viviani, diu que la suma de les distàncies des de qualsevol punt interior als costats d'un triangle equilàter és constant i igual a l'alçada del triangle.

## Demostració

Per demostrar-ho cal tenir en compte la proposició, ja demostrada, que l'àrea de qualsevol triangle és igual a la meitat del producte de la seva base per la seva altura.
Sigui $ABC$ un triangle equilàter d'alçada $h$ i de costat $a$.
Sigui $P$ un punt qualsevol a l'interior del triangle, i $u$, $s$, $t$ les distàncies de $P$ als tres costats del triangle. Les línies que uneixen $P$ amb cadascun dels vèrtexs del triangle $A$, $B$ i $C$, formen els tres triangles $PAB$, $PBC$ i $PCA$.
Les àrees de cadascun d'aquests triangles són ${\frac {u\cdot a}{2}}$, ${\frac {s\cdot a}{2}}$, i ${\frac {t\cdot a}{2}}$. Aquests tres triangles cobreixen exactament el triangle sencer, per això la suma de les tres àrees ha de ser igual al àrea del triangle complet.
Per tant, podem escriure:
    ${\frac {u\cdot a}{2}}+{\frac {s\cdot a}{2}}+{\frac {t\cdot a}{2}}={\frac {h\cdot a}{2}}$
i, per això:
    $u+s+t=h$.
Q.e.d.

## Referències

* ↑ Pickover, Clifford A. The Math Book: From Pythagoras to the 57th Dimension (en (anglès)). Nova York: Sterling, 2009, p. 150. ISBN 978-1-4027-5796-9.
* ↑ Weisstein, Eric W. CRC Concise Encyclopedia of Mathematics (en (anglès)). Boca Raton: CRC Press, 2003, p. 3159. ISBN 1-58488-347-2.

## Enllaços externs

* Demostració del Teorema de Viviani a Youtube.
# Luca Cambiaso

Lucca Cambiaso (Moneglia, República de Gènova, 8 de novembre de 1527 – 6 de setembre de 1585) va ser un pintor italià. Conegut per la seva gran activitat com decorador dels palaus de Gènova, el 1583 va ser cridat per Felip II, per a decorar la volta de l'església del Monestir de l'Escorial, i morí al cap de dos anys sense finalitzar la seva obra. El seu lloc serà ocupat per Zuccari i Tibaldi. Entre els frescos que es conserven a l'Escorial destaquen la Coronació de la Verge (en la volta de la Capella Major), la Glòria (en la volta del cor) i escenes de Crist ressuscitat (replà de l'escala).
# Font de l'Ullar (Bertí)

La Font de l'Ullar és una font del poble de Bertí, en el terme municipal de Sant Quirze Safaja, a la comarca del Moianès.
Està situada a 668 metres d'altitud, a la dreta del torrent de l'Ullar, en un torrent subsidiari que forma aquesta font. És al nord-est de la masia de l'Ullar, en el vessant sud-est del Turó de l'Onyó.

## Enllaços externs

* La Font de l'Ullar en el seu entorn, a l'Institut Cartogràfic de Catalunya (és la bassa del centre del mapa)